rejauldu/bengali-wikipedia huggingface dataset:
জোর্জে লুইজ ফ্রেলো ফিলিয়ো (, ; জন্ম: ২০ ডিসেম্বর ১৯৯১; জর্জিনিয়ো () নামে সুপরিচিত) হলেন একজন ইতালীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গো এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলে থাকেন।  ২০১৬ সালে, জর্জিনিয়ো ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪৭ ম্যাচে ৫টি গোল করেছেন। তিনি ইতালির হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, জর্জিনিয়ো এপর্যন্ত ৪টি শিরোপা জয়লাভ করেছেন, যার মধ্যে ২টি নাপোলির হয়ে এবং ২টি চেলসির হয়ে জয়লাভ করেছেন।  প্রারম্ভিক জীবন জোর্জে লুইজ ফ্রেলো ফিলিয়ো ১৯৯১ সালের ২০শে ডিসেম্বর তারিখে ব্রাজিলের ইম্বিতুবায় জন্মগ্রহণ করেছেন, তবে মাত্র ১৫ বয়স বয়সে তিনি ইতালিতে স্থানান্তরিত হয়েছেন। তিনি তার পিতামহ জাকোমো ফ্রেলোর সূত্রে ইতালীয় বংশোদ্ভূত, যিনি ভেনেতোর লুসিয়ানায় বসবাস করেছিলেন। তিনি তার পিতামহের কারণেই ইতালীয় নাগরিকত্ব অর্জন করেছেন; এর পাশাপাশি তিনি ব্রাজিলীয় নাগরিকত্বও ধারণ করেন। তিনি ফুটবল খেলায় উৎসাহিত করার জন্য তার মাকে কৃতিত্ব দিয়েছেন।  পরিসংখ্যান আন্তর্জাতিক   দল  সাল  ম্যাচ  গোল ইতালি  ২০১৬  ২  ০ ২০১৭  ১  ০ ২০১৮  ১০  ১ ২০১৯  ৯  ৩ ২০২০  ৫  ১ ২০২১  ১৫  ০ ২০২২  ৪  ০ ২০২৩  ১  ০ সর্বমোট  ৪৭  ৫  তথ্যসূত্র  বহিঃসংযোগ                     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ইতালীয় ফুটবলার বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:ইতালির আন্তর্জাতিক ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:সেরিয়ে বি-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইতালির নাগরিকীকৃত নাগরিক বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:সান্তা কাতারিনার (রাজ্য) ব্যক্তি বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
পাটনা সাহেব বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।  এটি পাটনা সাহেব লোকসভার ৬টি বিধানসভা কেন্দ্রের একটি। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।   বিধানসভার সদস্য  বছরবিজেতাদল১৯৯৫নন্দ কিশোর যাদবভারতীয় জনতা পার্টি২০০০নন্দ কিশোর যাদবভারতীয় জনতা পার্টি২০০৫ (ফেব.)নন্দ কিশোর যাদবভারতীয় জনতা পার্টি২০০৫ (অক্ট.)নন্দ কিশোর যাদবভারতীয় জনতা পার্টি২০১০নন্দ কিশোর যাদবভারতীয় জনতা পার্টি২০১৫নন্দ কিশোর যাদবভারতীয় জনতা পার্টি২০২০নন্দ কিশোর যাদবভারতীয় জনতা পার্টি   তথ্যসূত্র   বিষয়শ্রেণী:বিহারের বিধানসভা কেন্দ্র বিষয়শ্রেণী:পাটনা জেলার রাজনীতি
গাব বা বিলাতি গাব একটি ফল। গাব গাছের বৈজ্ঞানিক নাম Diospyros discolor বা Diospyros blancoi যা Ebenaceae পরিবারভুক্ত। এটি সুস্বাদু ও মিষ্টি ফল। যদিও একে বিলাতি গাব বলা হয়, এর আদি নিবাস ফিলিপাইন। ইংরেজিতে একে velvet apple, velvet persimmon, kamagong, বা mabolo tree বলা হয়।)  বিবরণ thumb|left|পাকা গাব ফল thumb|left|গাব ফলের বীজ thumb|পাকা গাব ফলের টুকরো গাব গাছ সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে। গাব পাকলে এর রঙ হয় গাঢ় লাল। খোসার উপরটা মখমলের মত। ফলের ভেতরটা নরম, ক্রিমের মতো সাদা বা গোলাপী শাঁস যুক্ত। স্বাদ এবং সুগন্ধ অনেকটা একটি পীচের মতো। আপেলের আকারের এই ফলগুলো গোলাকার হয়। প্রায় ৩-৪ ইঞ্চি লম্বা ও ২-৪ ইঞ্চি ব্যাসযুক্ত এবং ওজনে ১০০ গ্রাম থেকে ৫০০ গ্রাম পর্যন্ত হয়।এটি বহুল পরিমাণে বাজারজাত করা হয় এবং জনপ্রিয় একটি ফলদ্বিজেন শর্মা লেখক; বাংলা একাডেমী ; ফুলগুলি যেন কথা; মে, ১৯৮৮; পৃষ্ঠা-২১, ।  পুষ্টি উপাদান:  প্রতি ১০০ গ্রাম খাদ্য-উপযোগী গাবে রয়েছে ৫০৪ কিলোক্যালরি খাদ্যশক্তি, ৮৩ থেকে ৮৪ গ্রাম জলীয় অংশ, ২ দশমিক ৮ গ্রাম আমিষ, শূন্য দশমিক ২ গ্রাম চর্বি, ১১ দশমিক ৮৮ গ্রাম শর্করা, ১ দশমিক ৮ গ্রাম খাদ্য আঁশ, ১১ দশমিক ৪৭ গ্রাম চিনি, ৪৬ মিলিগ্রাম ক্যালসিয়াম, ৩৫ আইইউ ভিটামিন-এ, ১৮ মিলিগ্রাম ফসফরাস, শূন্য দশমিক ৬ মিলিগ্রাম লোহা, শূন্য দশমিক ২ মিলিগ্রাম থায়ামিন, ১৮ মিলিগ্রাম ভিটামিন-সি, ১১০ মিলিগ্রাম সোডিয়াম, ৩০৩ মিলিগ্রাম পটাশিয়াম।  দেশি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।  গুনাগুণ  ডায়বেটিস রোগির জন্য কাঁচা ও পাকা গাব উপকারী।  আমাশয় ও পেটের অসুখে গাছের ছাল উপকারী।  আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২২৩-২৪পরিপক্ব গাব ফলের গন্ধ মোহনীয়।  ছবি গ্যালারি  তথ্যসূত্র  বিষয়শ্রেণী:বাংলাদেশের ফল বিষয়শ্রেণী:বাংলার ফল বিষয়শ্রেণী:বাংলাদেশের উদ্ভিদ বিষয়শ্রেণী:উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:১৮৪৪-এ বর্ণিত উদ্ভিদ
সাদা বক বা ধুপুনী বক(Grey Heron Ardea cinerea) বক পরিবারের, বড় বকের একটি প্রজাতি। এরা আকারে ময়ূরীর থেকে বড় হয়। এরা চারটি প্রজাতির হয় যা ইউরোপ, এশিয়া, আফ্রিকার কিছু অংশে দেখতে পাওয়া যায়। এরা বেশিরভাগ নাতিশীতোষ্ণ অঞ্চলে বিচরণ করে। এরা সাধারণত ভারতের স্থায়ী বাসিন্দা এবং কিছু ক্ষেত্রে তারা পরিযায়ী পাখি। এরা বেশিরভাগ সপরিবারে বসবাস করে।   বর্ণনা  সাদা বকের দৈর্ঘ্য সাধারণত ৯০ থেকে ৯৮ সেন্টিমিটার হয় এবং এদের ডানার পরিমাপ ১৫৫ থেকে ১৯৫ সেন্টিমিটার লম্বা হয়। এদের শরীরের ওজন ১.০২ কেজি থেকে ২.০৮ কেজি হতে পারে। এদের সনাক্তকরণ বৈশিষ্ট্য হল এর পিঠের দিকে ছাইরঙের ধূসর এবং পেটের দিক সাদাটে ধূসর, ডানার নিচ থেকে তলপেট পর্যন্ত অংশ (flanks) কালো। সাদা প্রাপ্তবয়স্কদের মাথা এবং গলা সাদা হয়, চোখের উপর থেকে ভুরুর কালো দাগ মাথার পিছন পর্যন্ত গেছে যার শেষ প্রান্তে টিকির মতো পালক থাকে। গলার সামনের দিকে নীলচে কালো দাগ থাকে। অপ্রাপ্তবয়স্কদের মাথার উপর কালো দাগটি অস্পষ্ট এবং প্রাপ্তবয়স্কদের তুলনায় এরা অনেকটা ফ্যাকাসে হয়, মাথা ও গলা ধূসর হয়, টিকির মতো পালকটি ছোট ও গাঢ় ধূসর রঙের হয়। এদের ঠোঁট গোলাপী-হলুদ রঙের লম্বা, সোজা এবং শক্তিশালী হয় এবং পা বাদামী রঙের খুব লম্বা হয়।   আচরণ ও বাসস্থান  থাম্ব|পৃথিবীর বিভিন্ন অংশে সাদা বকের বিচরণ। ওড়ার সময় এরা বেশ জোরে জোরে এবং কর্কশ, ফ্রাঅ্যাঅ্যাঙ্ক শব্দ করে ডাক ছাড়ে। এরা ধীরগতিতে ওড়ার সময় লম্বা গলাটি ভাঁজ করে রাখে। প্রজনন কালে এরা নানান ধরনের শব্দ করে। এদের বিচরণ ক্ষেত্র মিষ্টি ও লবণাক্ত জলাভূমি, খাঁড়ি, বড় হ্রদ এবং পাথুরে-দ্বীপ অঞ্চলে দেখা যায়। এদের খাদ্যাভ্যাস হল এরা মাংসাশী তাই এরা মাছ, ব্যাঙ, ছোট স্তন্যপায়ী, শামুক জাতীয় প্রাণী এবং অগভীর জলের ছোট কীটপতঙ্গ ইত্যাদি এদের প্রধান খাদ্য। এমনকি এরা পাখির ছানাও খায়। ইউরোপ, এশিয়া, আফ্রিকা মহাদেশে এদের আবাসস্থল যেমন- স্পেন, ফ্রান্স, মধ্য ইতালি, বলকান, ইরাক, ইরান, মালদ্বীপ এবং মায়ানমার, সাহারা মরুভূমি , ক্যানারি দ্বীপপুঞ্জ, মরক্কো, আলজেরিয়া, তিউনিসিয়া এবং ভূমধ্যসাগরীয় দ্বীপপুঞ্জ, পূর্ব সাইবেরিয়া, মঙ্গোলিয়া, পূর্ব চীন, জাপান, মাদাগাস্কা এবং ভারতের সমগ্র অঞ্চলের স্থায়ী বাসিন্দা।  সাদা বক সাধারণত বসন্ত ঋতুতে গাছের উঁচু ডালে বাসা তৈরি করে বংশবৃদ্ধি করে থাকে। এরা একবারে ৩ থেকে ৫টি নীলাভ সবুজ ডিম পাড়ে। মা-বাবা দুইজন মিলে ২৩ থেকে ২৫ দিনের মধ্যে ডিম ফোটান। বাচ্চারা ৭ থেকে ৮ সপ্তাহের মধ্যে উড়তে সক্ষম হয়।   চিত্রশালা   তথ্যসূত্র  বহিঃসংযোগ  বিষয়শ্রেণী:এশিয়ার পাখি বিষয়শ্রেণী:জাপানের পাখি বিষয়শ্রেণী:ভারতের পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:আফ্রিকার পাখি বিষয়শ্রেণী:ইউরোপের পাখি
ছিকর হচ্ছে এঁটেল মাটি দিয়ে তৈরি লাল ও কালচে রঙের এক প্রকার পোড়ামাটির বিস্কুট যা সিলেটের বেশ কিছু অঞ্চলে জনপ্রিয় ছিল। হবিগঞ্জে প্রথম ছিকর তৈরির প্রচলন হলেও পরবর্তীতে তা দেশের বিভিন্ন এলাকায় জনপ্রিয় হয়ে ওঠে। ছিকরে খাই মাখানোর সময় গোলাপজল, আদার রস ইত্যাদি মেশানোর কারণে এলাকাভেদে এর স্বাদেরও তারতম্য হয়।  একসময় ধারণা করা হতো, গর্ভবতী নারীদের ছিকর খাওয়ালে পেটের বাচ্চা সুস্থ থাকবে। আগুনের ধোঁয়ায় তৈরি ছিকর কোনোটি দেখতে বিস্কুটের মতো আবার কোনোটি ললিপপের মতো লম্বা ছিল। ডুকলা নামে পরিচিত মৌলভীবাজারে পাহাড়ি এলাকার হিন্দু সম্পদায়ের নারীরা এসব ছিকর তৈরি করে বাড়ি বাড়ি গিয়ে বিক্রি করত।   নামের ব্যুৎপত্তি  ছিকর শব্দটি এসেছে ফারসি শব্দ ছিয়া অর্থ কালো, এবং কর মানে মাটি থেকে। ছিয়াকর শব্দটিই পরে ছিকর হিসেবে পরিচিতি পায়।   ঐতিহ্য  সিলেটের একেক অঞ্চলে একেক স্বাদের ছিকর তৈরি হয়। সিলেটের বিশ্বনাথের লালাবাজার; ওসমানীনগরের গোয়লাবাজার; গোলাপগঞ্জ; সুনামগঞ্জের ছাতকসহ হবিগঞ্জের বিভিন্ন গ্রামে ছিকর তৈরি হয়। ছিকর মূলত যেকোন রকমের এঁটেল মাটি দিয়ে তৈরি করা যায় না। যার জন্য দরকার পড়ে পাহাড়ি টিলার তলদেশের এঁটেল মাটি। এজন্য ছিকর প্রস্তুতীতে প্রথমে বিশাল গর্ত খুঁড়ে পাহাড়ের তলদেশ থেকে লম্বা বাঁশের সাহায্যে সংগ্রহ করা হয় এক ধরনের মিহি মাটি। যা পরবর্তীতে সারা রাত ভিজিয়ে রেখে নরম করা হয়। তারপর তা কয়েক দফায় মাখিয়ে আরও মসৃণ করা হয়। যা ছাঁচে ফেলে মন্ড করা হয়। পরে এগুলো কাঠের হাতুড়ি দিয়ে পিটিয়ে চ্যাপ্টা করা হয়। এরপর চাকু দিয়ে বিস্কুটের মতো ছোট ছোট করে টুকরা করা হয়। এরপর কাঁচা ছিকরগুলো রোদে দু-এক দিন শুকানোর পর এক ধরনের বিশেষ চুলায় এগুলো পোড়ানো হয়। পরে একটি মাটির হাঁড়ির নিচের অংশ ভেঙে সেখানে লোহার শিক দিয়ে তৈরি চালুনি রেখে ছিকরগুলো ওই চালুনির ওপর বসানো হয়। তারপর হাঁড়িটি একটি মাটির গর্তে ঢুকিয়ে ধানের তুষ দিয়ে আগুন জ্বালানো হয়। সতর্কতার সাথে শুধুমাত্র ছিকরের গায়ে ধোঁয়া লাগানো হয়। ঘণ্টা দুয়েক পর ছিকর কালচে বর্ণ ধারণ করে সুঘ্রাণ ছড়াতে থাকে।  তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:খাদ্য ও পানীয় সংস্কৃতি বিষয়শ্রেণী:সিলেটি রন্ধনশৈলী
জন চার্লস জেনিংস (১০ ফেব্রুয়ারি ১৯০৩ - ১৭ জুন ১৯৯০)  যুক্তরাজ্যের একজন রক্ষণশীল পার্টির রাজনীতিবিদ ছিলেন। তিনি ১৯৫৫ সালের সাধারণ নির্বাচন থেকে ফেব্রুয়ারি ১৯৭৪ সালের সাধারণ নির্বাচনে অবসর নেওয়া পর্যন্ত বার্টনের সংসদ সদস্য (এমপি) ছিলেন।   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৯০-এ মৃত্যু বিষয়শ্রেণী:১৯০৩-এ জন্ম
নরওয়ের কিছু আন্তর্জাতিক র‍্যাঙ্কিং নিচে দেওয়া হল।   জীবনযাত্রার মান   জাতিসংঘ উন্নয়ন কর্মসূচি : ২০১৯ মানব উন্নয়ন সূচক, ১৮৯টি দেশের মধ্যে ১ম স্থানে  জাতিসংঘ উন্নয়ন কর্মসূচি : ২০১৯ বৈষম্য-সমন্বিত মানব উন্নয়ন সূচক, ১৮৯টি দেশের মধ্যে ১ম স্থানে  দ্য ইকোনমিস্ট : ২০১৩ কোথায় জন্মগ্রহণ করবেন সূচক (জীবনযাত্রার মান সূচক) : ৮০টি দেশের মধ্যে ৩ নম্বরে  জাতিসংঘের টেকসই উন্নয়ন সমাধান নেটওয়ার্ক: ২০১৫ বিশ্ব সুখ প্রতিবেদন, ৮৫টি দেশের মধ্যে ১ নম্বরে  অর্থনৈতিক কর্মক্ষমতা ও সামাজিক অগ্রগতি পরিমাপ কমিশন: ২০১৫ OECD বেটার লাইফ ইনডেক্স, ৩৬টি দেশের মধ্যে ১ নম্বরে  লেগাটাম ইনস্টিটিউট: ২০১৫ লেগাটাম সমৃদ্ধি সূচক, ১৪২টি দেশের মধ্যে ১ নম্বরে   অর্থনীতি   ওয়াল স্ট্রিট জার্নাল এবং দ্য হেরিটেজ ফাউন্ডেশন : অর্থনৈতিক স্বাধীনতা সূচক ২০১৫, ১৭৯টি দেশের মধ্যে ২৭তম স্থানে   বিশ্বব্যাংক : ব্যবসা করার সহজতা সূচক ২০১৯, ১৮৩টি দেশের মধ্যে ৯ নম্বরে  ফ্রেজার ইনস্টিটিউট : বিশ্বের অর্থনৈতিক স্বাধীনতা ২০১৫, ১৫৭ দেশের মধ্যে ২৭ তম স্থানে  সরকারের আকার: ১৫৭ দেশের মধ্যে ১৩২ তম স্থানে; স্কোর ৫.০  আইনি ব্যবস্থা এবং সম্পত্তির অধিকার: ১৫৭ দেশের মধ্যে ৩য় স্থানে; স্কোর ৮.৬  সাউন্ড মানি: ১৫৭ দেশের মধ্যে ৩৭তম স্থান; স্কোর ৯.৪  আন্তর্জাতিকভাবে বাণিজ্যের স্বাধীনতা: ১৫৭ দেশের মধ্যে ৭৭ তম স্থানে; স্কোর ৭.৩  রেগুলেশন: ১৫৭ দেশের মধ্যে ৭০ নম্বরে; স্কোর ৭.২  ক্রেডিট মার্কেট রেগুলেশন: ১৫৭ দেশের মধ্যে ১ নম্বরে; স্কোর ১০.০  শ্রম বাজার নিয়ন্ত্রণ: ১৫৭ দেশের মধ্যে ১৪৫ তম স্থানে; স্কোর ৪.৪  ব্যবসায়িক নিয়মকানুন: ১৫৭ দেশের মধ্যে ২২ তম স্থান; স্কোর ৭.২  ওয়ার্ল্ড ইকোনমিক ফোরাম : গ্লোবাল এনাবলিং ট্রেড রিপোর্ট ২০১৪, ১৩৮ জনের মধ্যে ১২ তম স্থানে; স্কোর ৫.১ (৭ জনের মধ্যে)    রাজনীতি   ট্রান্সপারেন্সি ইন্টারন্যাশনাল : দুর্নীতির ধারণা সূচক ২০১৯, ১৮২ দেশের মধ্যে ৭ নম্বরে।  রিপোর্টার্স উইদাউট বর্ডার্স : প্রেস ফ্রিডম ইনডেক্স ২০১৯/২০২০, ১৭৯টি দেশের মধ্যে ১ নম্বরে   ইকোনমিস্ট ইন্টেলিজেন্স ইউনিট : ডেমোক্রেসি ইনডেক্স ২০১৯, ১৬৭ দেশের মধ্যে ১ নম্বরে; স্কোর ৯.৮৭  নির্বাচনী প্রক্রিয়া এবং বহুত্ববাদ: ১৬৭ দেশের মধ্যে ১ নম্বরে; স্কোর ১০.০০   সরকারের কার্যকারিতা: ১৬৭ দেশের মধ্যে ১ নম্বরে; স্কোর ৯.৬৪  রাজনৈতিক অংশগ্রহণ: ১৬৭ দেশের মধ্যে ১ নম্বরে; স্কোর ১০.০০  গণতান্ত্রিক রাজনৈতিক সংস্কৃতি: ১৬৭ দেশের মধ্যে ১ নম্বরে; ১০.০০স্কোর   নাগরিক স্বাধীনতা: ১৬৭ দেশের মধ্যে ১ নম্বরে; স্কোর ১০.০০  ট্রান্সপারেন্সি ইন্টারন্যাশনাল : গ্লোবাল দুর্নীতি ব্যারোমিটার ২০১৩, ৯৫ দেশের মধ্যে ৬ নম্বরে; স্কোর ৩ (২০১৩ সালে ৩% মানুষ একজন কর্মকর্তাকে ঘুষ দিয়েছিলেন)  গণতন্ত্র র‍্যাঙ্কিং ২০১৫, ১১৩ দেশের মধ্যে ১ নম্বরে; স্কোর ৮৮.১   ওয়ার্ল্ড জাস্টিস প্রজেক্ট : আইনের শাসন সূচক ২০২০, ১১৩ দেশের মধ্যে ২য় স্থানে; স্কোর ০.৮৯ (১ এর মধ্যে)  শান্তির জন্য তহবিল : ভঙ্গুর রাষ্ট্র সূচক ২০১৬, ১৭৮ দেশের মধ্যে ১৭৭ তম স্থানে (সবচেয়ে কম ভঙ্গুর); স্কোর ১৮.৮ (১২০-এর মধ্যে)  A.ফিনল্যান্ড, আইসল্যান্ড, লুক্সেমবার্গ, নিউজিল্যান্ড এবং উরুগুয়ের সাথে যৌথভাবে প্রথম স্থান অধিকার করেছে। B.আইসল্যান্ড এবং সুইডেনের সাথে যৌথভাবে প্রথম স্থান অধিকার করেছে। C.অস্ট্রেলিয়া, কানাডা, আয়ারল্যান্ড, নিউজিল্যান্ড এবং উরুগুয়ের সাথে যৌথভাবে প্রথম স্থান অধিকার করেছে।   তথ্যসূত্র   বিষয়শ্রেণী:নরওয়ের অর্থনীতি বিষয়শ্রেণী:নরওয়ে সম্পর্কিত তালিকা
ডান|থাম্ব|300px|নাইজেরিয়াতে ইয়োরুবা লোকেদের বিস্তার ইয়োরুবা ভাষা ( ,  ;Laurie Bauer, 2007, The Linguistics Student's Handbook, Edinburgh Yor. , ; Ajami: ) কোনও একক ভাষা নয়। ইয়োরুবা নামটি দিয়ে ভৌগলিকভাবে ধারাবাহিকভাবে সংযুক্ত অনেকগুলি উপভাষার একটি দলকে (a continuum of dialects) বোঝায়, যে দলের উপভাষাগুলির মধ্যে পারস্পরিক বোধগম্যতার হেরফের হতে পারে। ইয়োরুবাকে তিনটি প্রধান ভৌগোলিক উপভাষা অঞ্চলে ভাগ করা যায়, যেগুলির মধ্যে ব্যাকরণ বা শব্দভাণ্ডারের পার্থক্যের চেয়ে উচ্চারণের পার্থক্যই বেশি লক্ষনীয়। এগুলি হল উত্তর-পশ্চিম ইয়োরুবা, দক্ষিণ-পূর্ব ইয়োরুবা এবং কেন্দ্রীয় ইয়োরুবা।  নাইজেরিয়াতে প্রায় ১ কোটি ৮৮ লক্ষ লোকের মাতৃভাষা ইয়োরুবা। এছাড়াও এটি বেনিন, টোগো, যুক্তরাজ্য, ও যুক্তরাষ্ট্রে প্রচলিত। সব মিলিয়ে বিশ্বে ইয়োরুবা মাতৃভাষীর সংখ্যা প্রায় ২ কোটি। এর বাইরেও আরও প্রায় ২০ লক্ষ লোক দ্বিতীয় ভাষা হিসেবে এই ভাষায় কথা বলেন। ১৭শ, ১৮শ ও ১৯শ শতকের দাস বাণিজ্যের ফলে ভাষাটি কিউবাতে (যেখানে একে লুকুমি নামে ডাকা হয়) এবং ব্রাজিলে (নাগো নামে) এসে পৌঁছে। নাগো ও লুকুমি আজও ধর্মীয় আচার অনুষ্ঠানে ব্যবহৃত হয়।  নাইজেরিয়ার সরকারি ভাষা ইংরেজি হলেও ইয়োরুবা, ইগবো ও হাউসা ভাষা তিনটি কার্যত আধা-সরকারি ভাষা হিসেবে দেশটির ৪০০টিরও বেশি ভাষার লোকদের ভাব আদানপ্রদানের ভাষা হিসেবে ব্যবহৃত হয়। ইয়োরুবা ভাষাভাষীরা মূলতঃ নাইজেরিয়ার দক্ষিণ-পশ্চিম অংশে বসবাস করেন। সেখানে সরকারি ভাষা না হলেও ইয়োরুবা ভাষা প্রশাসনে, মুদ্রণ ও ইলেকট্রনিক মাধ্যমে, শিক্ষার সব স্তরে, সাহিত্যে ও চলচ্চিত্রে ব্যবহৃত হয়।   তথ্যসূত্র   বিষয়শ্রেণী:সুরপ্রধান ভাষা বিষয়শ্রেণী:বেনিনের ভাষা বিষয়শ্রেণী:নাইজেরিয়ার ভাষা
ক্রিস্টেন ক্যারল উইগ (; জন্ম: ২২ আগস্ট ১৯৭৩) হলেন একজন মার্কিন অভিনেত্রী, কৌতুকাভিনেত্রী, লেখিকা ও প্রযোজক। তিনি এনবিসি চ্যানেলের স্কেচ হাস্যরসাত্মক ধারাবাহিক স্যাটারডে নাইট লাইভ (২০০৫-১২)-এ এবং ব্রাইডসমেইডস (২০১১), দ্য মার্শিয়ান (২০১৪) ও ঘোস্টবাস্টারস (২০১৬) চলচ্চিত্রে অভিনয় করে পরিচিতি অর্জন করেন।  উইগ আটটি এমি পুরস্কারের মনোনয়ন এবং ডেসপিকেবল মি টু চলচ্চিত্রে তার কাজের জন্য একটি অ্যানি পুরস্কারের মনোনয়ন লাভ করেন। ব্রাইডসমেইডস (২০১১) ছবিতে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন এবং শ্রেষ্ঠ মৌলিক চিত্রনাট্যের জন্য একাডেমি পুরস্কার ও বাফটা পুরস্কারের মনোনয়ন লাভ করেন।  প্রারম্ভিক জীবন উইগ ১৯৭৩ সালের ২২শে আগস্ট নিউ ইয়র্কের কানান্ডিয়াগুয়ায় জন্মগ্রহণ করেন। তার পিতা জন উইগ পশ্চিম নিউ ইয়র্কে একটি লেক মেরিনা চালান এবং তার মাতা লরি (জনস্টন) একজন চিত্রশিল্পী। তার পিতা নরওয়েজীয় ও আইরিশ বংশোদ্ভূত এবং মাতা ইংরেজ ও স্কটিশ বংশোদ্ভূত। উইগ নামটি এসেছে নরওয়ের সইন অগ ফিওরদানের ভিক অঞ্চল থেকে।  তথ্যসূত্র  বহিঃসংযোগ           বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:নরওয়েজীয় বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:নিউ ইয়র্কের অভিনেত্রী বিষয়শ্রেণী:মার্কিন কণ্ঠাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন নারী চিত্রনাট্যকার বিষয়শ্রেণী:মার্কিন চলচ্চিত্র প্রযোজক বিষয়শ্রেণী:পেনসিলভেনিয়ার অভিনেত্রী বিষয়শ্রেণী:ব্রিটিশ বংশোদ্ভূত অভিনেত্রী বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:২১শ শতাব্দীর মার্কিন চিত্রনাট্যকার বিষয়শ্রেণী:মার্কিন নারী চলচ্চিত্র প্রযোজক বিষয়শ্রেণী:মার্কিন কৌতুকাভিনেত্রী বিষয়শ্রেণী:অডিওবই পাঠক বিষয়শ্রেণী:২১শ শতাব্দীর মার্কিন কৌতুকাভিনয়শিল্পী
হিরোশি ইয়াসুদা (জন্ম ১৯৪৪) হলেন টোকিও বিশ্ববিদ্যালয়ের একজন ইমেরিটাস অধ্যাপক এবং নিপ্পন টেলিগ্রাফ ও টেলিফোনের পরামর্শক হিসাবে কাজ করেন।  আন্তর্জাতিক প্রমিতকরণের ক্ষেত্রে, লিওনার্দো চিয়ারিগ্লিওনের সাথে তিনি মুভিং পিকচার এক্সপার্টস গ্রুপ প্রতিষ্ঠা করেন যা এমপিইজি-১ অডিও লেয়ার ৩ কে প্রমিত করে, যা এমপি-৩ নামে বেশি পরিচিত।  প্রফেসর হিরোশি ইয়াসুদা তার বিই, এমই এবং ড. অফ এডুকেশন ডিগ্রি জাপানের টোকিও বিশ্ববিদ্যালয় থেকে যথাক্রমে ১৯৬৭, ১৯৬৯, এবং ১৯৭২ সালে অর্জন করেন। তারপরে, তিনি ১৯৭২ সালে এনটিটির বৈদ্যুতিক যোগাযোগ ল্যাবরেটরিতে যোগদান করেন। যেখানে তিনি ভিডিও কোডিং, ফ্যাকসিমাইল নেটওয়ার্ক, ইমেজ প্রসেসিং, টেলিপ্রেসেন্স, বি-আইএসডিএন নেটওয়ার্ক এবং ইন্টানেট পরিষেবা এবং কম্পিউটার কমিউনিকেশন অ্যাপ্লিকেশনের কাজগুলিতে জড়িত ছিলেন। তিনি ভিজ্যুয়াল মিডিয়া ল্যাবের এক্সিকিউটিভ ম্যানেজার হিসেবে চার বছর (১৯৮৮-১৯৯২) কাজ করেন। এনটিটি হিউম্যান ইন্টারফেস ল্যাবসের হিসাবে তিন বছর (১৯৯২-১৯৯৫), এনটিটি বিজনেস কমিউনিকেশন সিস্টেমস সদর দফতরের সিস্টেম সার্ভিসেস বিভাগের নির্বাহী ব্যবস্থাপক হিসেবে দায়িত্ব পালন করেন। ১৯৯৫ সালের জুলাই থেকে ইয়োকোসুকাতে এনটিটি তথ্য ও যোগাযোগ সিস্টেম ল্যাবরেটরির ভাইস প্রেসিডেন্ট হন। তিনি এনটিটির ডিরেক্টর ছিলেন (১৯৯৭২-১৯৯৭)। পঁচিশ বছর চাকরি করার পর তিনি টোকিও বিশ্ববিদ্যালয়ে কাজ করার জন্য এনটিটি ত্যাগ করেন। ২০০৩ থেকে ২০০৫ সাল পর্যন্ত তিনি দ্য সেন্টার ফর কোলাবোরেটিভ রিসার্চ (সিসিআর) এর ভারপ্রাপ্ত পরিচালক ছিলেন। তিনি এখন টোকিও ডেনকি বিশ্ববিদ্যালয়ের অধ্যাপক। তিনি আইটি স্ট্র্যাটেজিক হেডকোয়ার্টার (জাপান) এর সদস্য।  প্রফেসর ইয়াসুদা ১৯৯১ - ১৯৯৯ সাল পর্যন্ত আইএসও/আইইসি জেটিসি ১/এসসি ২৯ (জেপিইজিিএমপিইজি স্ট্যান্ডার্ডাইজেশন) এর ইন্টারন্যাশনাল অর্গানাইজেশন ফর স্ট্যান্ডার্ডাইজেশনের চেয়ারপার্সন হিসেবেও কাজ করেন।  তিনিিএসএসি-তে আইইইসি জার্নালের অতিথি সম্পাদক হিসেবে বেশ কয়েকবার কাজ করেন। যেমন ভোল-১১, নং-১। তিনি কম্পিউটার সোসাইটি দ্বারা স্পনসর করা ১৯৯৬ সালে মাল্টিমিডিয়া সিস্টেম কনফারেন্সের প্রদর্শনী চেয়ার হিসাবে কাজ করেন। তিনি ১৯৯৬-১৯৯৮ সাল পর্যন্ত ডিএভিআইসি (ডিজিটাল অডিও ভিডিও কাউন্সিল) এর সভাপতি হিসেবেও দায়িত্ব পালন করেন।  তিনি ১৯৮৭ সালে তাকায়ানাগি পুরস্কার, ১৯৯৫ সালে ইআইসিইজেড-এর অ্যাচিভমেন্ট অ্যাওয়ার্ড, ১৯৯৫ সালে দ্যা ন্যাশনাল একাডেমি অফ টেলিভিশন আরটস এন্ড সায়েন্স থেকে ইএমএমওয়াই, ১৯৯৮ সালে আইইইই ফেলোশিপ গ্রেড ভিডিওতে আন্তর্জাতিক মানককরণ কার্যক্রমে অবদানের জন্য অসংখ্য পুরস্কার পেয়েছেন। কোডিং প্রযুক্তি এবং ভিজ্যুয়াল যোগাযোগ এবং মাল্টিমিডিয়া যোগাযোগ ব্যবস্থার গবেষণা ও উন্নয়নসহ আরও পুরস্কার পেয়েছেন। ২০০০ সালে আইইইই থেকে চার্লস প্রোটিয়াস স্টেইনমেটজ অ্যাওয়ার্ড, ২০০৫ সালে তাকায়ানাগি অ্যাওয়ার্ড এবং ২০০৯ সালে জাপানের সম্রাট থেকে পার্পল রিবনের পদক। তিনি আইইই এর একজন লাইফ ফেলো, ইআইসিইজেড এবং আইপিএসজেড এর ফেলো এবং টেলিভিশন ইনস্টিটিউটের একজন সদস্য। তিনি ১৯৯১ সালে মাল্টিমিডিয়া কোডিংয়ের ইন্টারন্যাশনাল স্ট্যান্ডার্ডাইজেশন, ১৯৯৪ সালে মাল্টিমিডিয়া কোডিংয়ের এমপিইজি/ইন্টারন্যাশনাল স্ট্যান্ডার্ডাইজেশন, ১৯৯৫ সালে দ্য বেস ফর দ্য ডিজিটাল ইমেজ কোডিং, ১৯৯৬ সালে দ্য টেক্সট ফর ইন্টারনেট, ২০০২ সালে দ্য টেক্সট ফর এমপিইজি এবং ২০০৩ সালে দ্য টেক্সট ফর কনটেন্ট ডিস্ট্রিবিউশন লিখেছেন।   তথ্যসূত্র   বিষয়শ্রেণী:টোকিও বিশ্ববিদ্যালয় অনুষদ বিষয়শ্রেণী:এমপিইজি বিষয়শ্রেণী:জীবিত ব্যক্তি বিষয়শ্রেণী:জাপানি উদ্ভাবক বিষয়শ্রেণী:১৯৪৪-এ জন্ম
অবলা বসু (৮ই আগস্ট, ১৮৬৫ - ২৫শে এপ্রিল, ১৯৫১) একজন ভারতীয় সমাজ সংস্কারিকা ছিলেন, যিনি নারী শিক্ষার প্রসার ও বিধবাদের জীবনযাপন উন্নত করার চেষ্টার জন্য পরিচিত।সুবোধচন্দ্র সেনগুপ্ত, ১৯৭৬, সংসদ বাঙালি চরিতাভিধান প্রথম খণ্ড, , প্ররীষ্ঠা ২৩   প্রথম জীবন  অবলা বসু বিখ্যাত ব্রাহ্ম সমাজ সংস্কারক দুর্গামোহন দাশের কন্যা ছিলেন। তার ভ্রাতার নাম ছিল সতীশ রঞ্জন দাশ এবং ভগিনীর নাম ছিল সরলা রায়। অবলা বসু কলকাতা শহরে অবস্থিত বঙ্গ মহিলা বিদ্যালয় এবং বেথুন স্কুলের প্রথম ছাত্রীদের মধ্যে অন্যতম ছিলেন। নারী হওয়ার কারণে তিনি কলকাতা মেডিক্যাল কলেজে ভর্তি হতে পারেননি বলে তিনি ১৮৮২ খ্রিষ্টাব্দে মাদ্রাজ শহরে চিকিৎসাশাস্ত্র অধ্যয়নের জন্য যাত্রা করেন, কিন্তু শারীরিক অসুস্থতার কারণে তিনি শিক্ষা সম্পন্ন না করেই ফিরে আসেন। ১৮৮৭ খ্রিষ্টাব্দে বিজ্ঞানী জগদীশচন্দ্র বসুর সঙ্গে তার বিবাহ সম্পন্ন হয়।   পরবর্তী জীবন  অবলা বসু নারী শিক্ষার প্রসার ও বিধবাদের আর্থিক সহায়তা দেওয়ার উদ্দেশ্যে নারী শিক্ষা সমিতি নামক একটি সংগঠন গড়ে তোলেন। এই সংগঠন মহিলাদের জন্য মুরলীধর মহাবিদ্যালয় এবং বিভিন্ন গ্রাম্য এলাকায় প্রায় দুইশতটি বিদ্যালয় স্থাপন করে।Ray, Bharati, Women in Calcutta: the Years of Change, in Calcutta The Living City Vol II, edited by Sukanta Chaudhuri, Oxford University Press, first published 1990, paperback edition 2005, pp36-39, . এই সমস্ত বিদ্যালয়ে শিক্ষক নিয়োগের উদ্দেশ্যে তিনি বিদ্যাসাগর বাণী ভবন, মহিলা শিল্প ভবন ইত্যাদি প্রতিষ্ঠান গড়ে তোলেন, যেখানে বিধবাদের প্রশিক্ষণ দিয়ে তাদের শিক্ষিত করা হতো। এছাড়া এই সংগঠনের মাধ্যমে পাঠ্যপুস্তক রচনা এবং শিশু ও মাতার স্বাস্থ্যরক্ষা ইত্যাদির মতো গুরুত্বপূর্ণ কাজও করা হত। স্বামীর মৃত্যুর পরে তিনি ভগিনী নিবেদিতার নারী শিক্ষার প্রকল্পে এক লক্ষ টাকা দান করেন। ১৯১০ থেকে ১৯৩৬ খ্রিষ্টাব্দ পর্যন্ত তিনি ব্রাহ্ম বালিকা শিক্ষালয়ের সম্পাদিকার দায়িত্ব পালন করেন।    তথ্যসূত্র    বহিঃসংযোগ  সাউথ এশিয়ান আমেরিকান ডিজিটাল লাইব্রেরিতে অরলা বসু সম্পর্কিত তথ্য  বিষয়শ্রেণী:১৮৬৪-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:১৯৫১-এ মৃত্যু বিষয়শ্রেণী:২০১৫ আন্তর্জাতিক নারী দিবস অনলাইন এডিটাথনে তৈরীকৃত ও মানোন্নয়নকৃত নিবন্ধ বিষয়শ্রেণী:বরিশালের ব্যক্তি বিষয়শ্রেণী:বেথুন কলেজের প্রাক্তন শিক্ষার্থী বিষয়শ্রেণী:বাঙালি জনহিতৈষী নারী বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় হিন্দু বিষয়শ্রেণী:বাঙালি হিন্দু বিষয়শ্রেণী:পশ্চিমবঙ্গের নারী শিক্ষাবিদ বিষয়শ্রেণী:১৮৬৫-এ জন্ম বিষয়শ্রেণী:ব্রাহ্ম বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাদ্রাজ মেডিকেল কলেজের প্রাক্তন ছাত্রী বিষয়শ্রেণী:ভারতীয় সমাজকর্মী বিষয়শ্রেণী:পশ্চিমবঙ্গের সমাজকর্মী বিষয়শ্রেণী:ভারতীয় সক্রিয়কর্মী বিষয়শ্রেণী:ভারতীয় নারী সক্রিয়কর্মী বিষয়শ্রেণী:ভারতীয় নারী অধিকারকর্মী বিষয়শ্রেণী:ভারতীয় নারীবাদী বিষয়শ্রেণী:তেলিরবাগের দাশ পরিবার বিষয়শ্রেণী:১৯শ শতাব্দীর ভারতীয় নারী শিক্ষাবিদ